
Par atklātā konkursā „Elektrotīkla vadības un monitoringa dispečervadības sistēmas izstrāde, ieviešana un salāgošana” (identifikācijas Nr. RIX 2026/38) izvirzītām prasībām


2026. gada 2. un 3.jūlijā ir saņemti jautājumi par VAS “Starptautiskā lidosta “Rīga”” (turpmāk – Pasūtītājs) organizētā atklāta konkursa „Elektrotīkla vadības un monitoringa dispečervadības sistēmas izstrāde, ieviešana un salāgošana” (identifikācijas Nr. RIX 2026/38) (turpmāk – Konkurss) nolikumu.  
Pastāvīgā iepirkumu komisija ir izskatījusi jautājumus un apstiprinājusi šādas atbildes:
 
1.  jautājums: Lūdzam apstiprināt, ka visas esošās RTU iekārtas integrējamos objektos nodrošina IEC60870-5-104 vai Modbus TCP/IP, vai OPC UA datu apmaiņu protokolus un nepieciešamie datu punkti ir pieejami integrācijas darbiem jaunajai SCADA sistēmai.

Atbilde: Pretendentam piedāvājumā nav jāparedz papildus licenču iegādi.

2.   jautājums: Lūdzam apstiprināt, ka visos jaunizveidotajos objektos nepieciešams realizēt uz RTU lokālu uz web interfeisa bāzētu HMI?

Atbilde: Apstiprinām, ka visos jaunizveidotajos objektos uz RTU nepieciešams realizēt lokālu, uz WEB interfeisa bāzētu, HMI.

3.   jautājums: Vai piegādājot RTU iekārtas, nepieciešams paredzēt programmatūru iekārtas parametrizēšanai, kas tiek nodota Pasūtītājam?

Atbilde: Jā, Pretendentam ir jāparedz parametrizācijas programmatūra, kas tiek nodota Pasūtītājam.

4.   jautājums: Vai uzstādāmai SCADA sistēmai ir jānodrošina ziņojumu nosūtīšana uz telefonu sms formātā? 

Atbilde: Jā, ir jānodrošina SCADA sistēmas ziņojumu nosūtīšanas funkcija uz telefonu. 

5.   jautājums: Lūdzam precizēt vai konkursa nolikuma 9. Pielikuma formā “Tehniskā resursa ražotājs” sadaļā ir jānorāda Pretendenta piedāvātās Elektrotīkla vadības un monitoringa dispečervadības sistēmas (SCADA) sistēmas ražotājs.

Atbilde: Jā, SCADA sistēmas ražotājs.

6.  jautājums: Vai visiem Tehniskajā specifikācijā minētajiem ABB RTU 540 un Hitachi RTU 530 kontrolieriem ir uzstādītas IEC 60870-5-104 protokola licences Slave režīmam (komunikācijai ar SCADA)? Vai to trūkuma gadījumā klients nodrošinās to iegādi un uzstādīšanu?
       Atbilde: Pretendentam piedāvājumā nav jāparedz papildus licenču iegādi.

7.  jautājums: Vai Tehniskās specifikācijas punkta 3.3. (Datu koncentratori apakšstacijām ar diskrētajiem signāliem) piedāvājamajām iekārtām jāparedz televadības (DO) starpreleji dažāda sprieguma slēgiekārtas vadības spoļu aktivizēšanai? Ja jāparedz, tad cik daudz un kādiem slēgiekārtu vadības spoļu spriegumiem?
        Atbilde: Piedāvājumā starpreleji nav jāparedz.
 
8.  jautājums: Kas uzstādīs SCADA sistēmas virtuālās mašīnas klienta IT virtualizācijas infrastruktūrā, kuras piegādās piegādātājs? Piegādātājs vai klients?

Atbilde: Pretendents sagatavo SCADA sistēmai nepieciešamās virtuālās mašīnas. Uzstādīšanu veic Pasūtītāja IT personāls.
 
9. jautājums: Kādiem fiziskiem Tehniskās specifikācijas punkta 3.3. (Datu koncentratori apakšstacijām ar diskrētajiem signāliem) piegādājamās iekārtas interfeisiem jānodrošina pārsprieguma aizsardzība?

Atbilde: Jāparedz pārsprieguma aizsardzība pienākošajam elektroapgādes pieslēgumam un Ethernet pieslēgumam no Pasūtītāja tīkla infrastruktūras.

 
10. jautājums: Kurš piegādās SCADA sistēmai potenciāli nepieciešamās Microsoft Windows OS licences? Klients vai piegādātājs?

Atbilde: Licences nodrošina Piegādātājs.


Ar cieņu, 
Pastāvīgās iepirkumu komisijas priekšsēdētāja p.i.


	Vecākais jurists

	Julija Āboltiņa





Sandra Aare, 
Sandra.Aare@riga-airport.com

